**Lokal plan for trafikkopplæring**

TJENSVOLL SKOLE

og SFO



  Revidert 02.10.23

Innhold

Del 1

* Beskrivelse av skolen og trafikken i nærområdet
* Målsetting
* Tiltak for å trygge skoleveien
* ROS-analyser ved ferdsel i trafikk/uteskoledag/turdag

Del 2

* Trygg Trafikk anbefaler følgende progresjon i trafikkopplæringen
* Kompetansemål LK20
* trafikkopplæring

Del 3

* Sjekklister
* FAU
* Foresatte

Del 1

**Kort beskrivelse av skolen og trafikken i nærområdet**

Tjensvoll skole er en sentrumsnær barneskole i Stavanger kommune med 385 elever og

50 ansatte. Skolen ligger i et boligområde med både eneboliger, rekkehus og leiligheter. Det er en del trafikk rundt skolens områder som følge av tett bebyggelse i skolens nærområde. Fartssone rundt skolen er 30 km/t.

Tjensvoll skole har fra høsten 2020 innført samarbeid med Trygg Trafikk Rogaland og Stavanger kommune etablert en **Hjertesone** rundt skolen. Målet er å oppnå redusert kjøring rundt skolen og stimulere til at flere elever velger å sykle eller gå til skolen. Det er nå 2 forenklet droppsoner synlige med skilt på østsiden.

Når elevene må krysse hovedvei til og fra skolen er det underganger og fotgjengerfelt som elevene benytter.

**Målsetting**

Skolens målsetting er at ingen elever eller ansatte skal bli skadet når elev eller klasser ferdes i trafikken. Det er derfor viktig for skolen å gi elevene god kunnskap, ferdighet og holdning til en ansvarlig adferd i trafikken.

**Tiltak for å trygge skoleveien**

Trafikksikkerhetsplanen gjennomgås ved oppstart av skoleåret med elever, elevråd, foreldremøter, ansatte og FAU.

* Foreldre går skoleveien sammen med elevene ved oppstart av skoleåret (1.- 3. trinn).
* Trafikksikkerhet er et tema på vårens foreldremøter på 1. og 4.trinn.
* Ved skolestart gjennomgås trafikksikkerhet i klassene.
* Trafikkopplæringen inn i trinnets årsplaner.
* FAU, i samarbeid med skolen, arrangerer årlig en refleksaksjon for alle elever hvor beste klasse på småtrinnet og beste klasse på mellomtrinnet premieres. Refleksaksjonen pågår i mørketiden, uke 49 og 50.
* Skolens ledelse og FAU tar årlig en uke for både å stoppe og informere foresatte som kjører inn i skolegården ved levering, hvor målet er å bruke droppsonene langs hovedveien. Dette skjer i november og januar.
* FAU kontakter leverandører for refleks-utdeling til alle elever.
* FAU og SU arbeider, i samarbeid med skolen, for en trygg skolevei for våre elever.
* FAU og skolen oppfordrer elevene til å gå eller sykle til og fra skolen.
* Dersom elever må kjøres viser de aktsomhet i hente- og bringesituasjoner og de må benytte droppsonene utenfor skolegården.
* Foreldrene oppfordres til å se at egne barn bruker refleks, hjelm og har godkjent sykkel.
* Skolen og FAU oppfordrer elever og foreldre til å sykle eller gå til skolen og følger oppfordringen som gjelder i “Hjertesonen” rundt skolen.
* Skolen og FAU anbefaler å bruke sykkel fra 5. trinn.
* Skolen og FAU anbefaler alle å bruke hjelm.
* Skolen og FAU anbefaler bruk av sparkesykkel, skateboard og rulleskøyter til og fra skolen fra 5. trinn.
* Skolen og FAU anbefaler alle å bruke nødvendig sikkerhetsutstyr.

**ROS analyse ved ferdsel i trafikk/uteskoledag/turdag skole/SFO:**

Ansatte tar en risikovurdering før ferdsel ut og vurderer:

* Hvor går turen/rutevalg.
* Hvordan unngå trafikkerte gater/områder.
* Hvor mange elever og voksne som følger med.
* Hvilke risikoområder man kan påtreffe (trafikale forhold).
* Ledelsen informeres om hvor klassen/trinnet skal dra god tid i forkant.

Del 2

**Trygg trafikk anbefaler følgende progresjon i trafikkopplæringen:**

1. tr: Trafikktrening i skolens nærområde. Enkle trafikkregler på skoleveien, gåløype.

2. tr: Trafikktrening i skolens nærområde. Enkle trafikkregler på skoleveien, gåløype.

3. tr: Undersøkelser av egen skolevei, telling og registreringer

4. tr: Trafikkregler/forberede sykkelopplæring, enkel teori og trening i trygge omgivelser/

trening på sykkel sammen med voksne.

5. tr: Trening på sykkel i enkelt trafikk sammen med voksne.

6. tr: Teori og trening på sykkel i krevende trafikk.

7. tr: Selvstendig sykling i trafikk.

-

**Relevante kompetansemål, LK 20**

Kompetansemål etter 2. trinn:

* Øve på ferdsel i trafikken (kroppsøving).
* Utvikle og presentere samfunnsfaglige spørsmål (samfunnsfag).
* Utforske sansene gjennom lek ute og inne og samtale om hvordan sansene brukes til å samle informasjon (naturfag).
* Lage og følge regler og vise instruksjoner i lek og spill.

Kompetansemål etter 4. trinn:

* Elevene skal kunne følge trafikkreglene (Kroppsøving)
* Sette seg inn i og formidle egen og andres tanker, følelser og erfaringer (KRLE)
* utforske observerbare størrelser som fart og temperatur og knytte dem til energi (naturfag)

Kompetansemål etter 7. trinn

* Elevene skal kunne praktisere trygg bruk av sykkel som fremkomstmiddel.

**Trafikkopplæring ved Tjensvoll skole**

* 2 timer undervisningstimer på høsten og 2 timer på våren på alle trinn.
* Praktisk trening i trafikken etter anbefalinger fra Trygg Trafikk og kompetansemål i LK20.
* Opplæring i refleksbruk.
* Bruk av nettsiden <https://www.tryggtrafikk.no/skole> på alle trinn.
* Skolen deltar i Hjertesone aktivitetskampanje hver vår.

Del 3

**Sjekklister**

**Skolen**:

* Informere elevene om trygge veivalg på skolen første samling
* Det informeres om skolens lokale plan for trafikkopplæringen på foreldremøtene
* Trafikkopplæring i årsplan på alle trinn
* Samtykkeskjema med punkt om trafikksikkerhet (sitte på i bil med sikkerhetsutstyr for alderen, samt bruk av offentlige transportmidler) Gjøres i Vigilo.
* Alle trinn og SFO har utarbeidet retningslinjer for turer til fots, på sykkel, med bil og buss.
* Ansatte på mellomtrinnet går/sykler «Flinki», løype laget for nærområdet vårt og utarbeidet av Trygg Trafikk v/Gunn Rita Dahle. https://www.flinki.no/

**FAU**

* Samarbeider med skolen om trafikkaksjoner.
* Samarbeider med skolens ansatte om holdningsskapende tiltak.

**Foresatte**

* Oppfordrer barna sine til å gå eller sykle til og fra skolen.
* Sørger for at barna bruker refleks og hjelm (v/sykling/sparkesykkel og rulleskøyter).
* Sørger for at barnas sykler er i forskriftsmessig stand, med nødvendig sikkerhetsutstyr.